EELNÕU 2019/178

								KOMISJONID:

eelarve- ja arengu-	JK	
haridus-		
kultuuri- 		
majandus-		
revisjoni-		
sotsiaal- 		

VILJANDI LINNAVOLIKOGU

OTSUS

20. juuni 2019   nr

Loa andmine varaliste kohustuse võtmiseks 
regionaalsete tervisespordikeskuste 
väljaarendamisel perioodil 2019-2022 

Kultuuriministri 19. detsembri 2018 määruse nr 19 „Regionaalsete tervisespordikeskuste väljaarendamise toetamise tingimused ja kord perioodil 2019–2022“ (edaspidi määrus) kohaselt aidatakse kaasa maakondades mitmekülgset liikumisharrastust võimaldavate regionaalsete tervisespordikeskuste väljaarendamisele. Määruse § 3 alusel arendatakse toetuse andmise tulemusena igas maakonnas välja kuni kaks regionaalset tervisespordikeskust, mis pakuvad inimestele mitmekülgseid võimalusi tegelemiseks aastaringselt vabas õhus ja tasuta erinevate liikumisharrastustega. Toetusperioodi lõpuks peab toetatud tervisespordikeskustes olema rajatud valgustatud liikumisrajad ja loodud kunstlume tootmise võimekus. 
Määruse § 6 lõigete 2 ja 3 kohaselt on toetuse ülemmäär maakonnale 40000 eurot aastas, mis jaguneb maakonnas toetatavate tervisespordikeskuste vahel ning toetuse maksimaalne osakaal projekti abikõlblikest kuludest on 50%. Vähemalt 50% taotluses esitatud projekti abikõlblikest kuludest peab toetuse saaja katma oma- või kaasfinantseerimise vahenditest. 
Viljandimaa Omavalitsuste Liidu vanemate kogu 25. jaanuari 2019 otsusega nr 3 määrati Viljandi maakonnas eelisarendatavateks regionaalseteks tervisespordikeskusteks Sihtasutus Holstre-Polli Vabaajakeskus (registrikood 90013555) ja Viljandi linnas Viljandi järve äärne tervisesporditaristu. 
Kultuuriministri 26. märtsi 2019 käskkirjaga nr 68 arvati taotlusvoorust „Regionaalsete tervisespordikeskuste väljaarendamise toetus perioodil 2019–2022” toetatavate tervisespordikeskuste nimekirja Sihtasutuse Holstre-Polli Vabaajakeskus projekt „Sihtasutuse Holstre-Polli Vabaajakeskus terviseradade ja mänguväljakute rekonstrueerimine ning kaasajastamine“ ja Viljandi Linnavalitsuse projekt „Viljandi järve äärse tervisesporditaristu arendamine“. 
Määruse § 15 lõike 3 kohaselt otsustatakse tervisespordikeskuste nimekirjas nimetatud taotlejale projekti elluviimiseks toetuse summa iga-aastaselt kultuuriministri käskkirjaga. Kultuuriministri 03. aprilli 2019 käskkirjaga nr 1-2.1/2019_10 on mõlema projekti toetussumma 2019. aastal 20000 eurot tingimusel, et toetuse saaja katab oma- või kaasfinantseerimise vahenditest projekti kulusid vähemalt samas ulatuses.
Sihtasutus Holstre-Polli Vabaajakeskus on asutatud Viljandi linna ja Viljandi valla poolt. Viljandi Linnavolikogu 30. augusti 2018 määrusega nr 24 kinnitatud Viljandi linna eelarvestrateegias aastateks 2018-2023 on arvestatud Sihtasutuse Holstre-Polli Vabaajakeskus tegevustoetuseks kuni 15000 eurot aastas. Sihtasutus Holstre-Polli Vabaajakeskus on esitanud Viljandi Linnavalitsusele taotluse tervisespordikeskuse väljaarendamise projekti kaasfinantseerimiseks perioodil 2019-2022 igal aastal summas 10000 eurot s.o. perioodi jooksul kokku summas 40000 eurot.
Viljandi Linnavalitsuse projekti „Viljandi järve äärse tervisesporditaristu arendamine“ omafinantseeringuks perioodil 2019-2022 on planeeritud 20000 eurot aastas ning perioodi kogu omafinantseering kokku 80000 eurot. Projekti tegevusi viib ellu Viljandi Spordikeskus.
Lähtudes eeltoodust ja Kohaliku omavalitsuse üksuse finantsjuhtimise seaduse § 28 lõike 3 alusel Viljandi Linnavolikogu

o t s u s t a b:

1. Garanteerida Sihtasutuse Holstre-Polli Vabaajakeskus projekti „Sihtasutuse Holstre-Polli Vabaajakeskus terviseradade ja mänguväljakute rekonstrueerimine ning kaasajastamine“ kaasfinantseering perioodil 2019-2022 alljärgnevalt:
1.1	2019 – 10000 eurot;
1.2	2020 – 10000 eurot;
1.3	2021 – 10000 eurot;
1.4	2022 – 10000 eurot.

2. Garanteerida Viljandi Linnavalitsuse projekti „Viljandi järve äärse tervisesporditaristu arendamine“ omafinantseering perioodil 2019-2022 alljärgnevalt:
2.1	2019 – 20000 eurot;
2.2	2020 – 20000 eurot;
2.3	2021 – 20000 eurot;
2.4	2022 – 20000 eurot.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Reet Alev
Esitatud: 31.05.2019
Esitaja: Viljandi Linnavalitsus			Ettekandja: Janika Gedvil
Lk arv: 4
Hääletamine: koosseisu häälteenamus

Seletuskiri
Loa andmine varaliste kohustuse võtmiseks regionaalsete tervisespordikeskuste väljaarendamisel perioodil 2019-2022

1. Eelnõu eesmärk on saada Viljandi Linnavolikogult luba võtta varalisi kohustusi toetamaks regionaalsete tervisespordikeskuste s.o. Sihtasutuse Holstre-Polli Vabaajakeskus terviseradade ja mänguväljakute ning Viljandi järve äärse tervisesporditaristu väljaarendamist perioodil 2019-2022. 

2. Õiguslikud alused 
Kultuuriministri 19. detsembri 2018 määruse nr 19 „Regionaalsete tervisespordikeskuste väljaarendamise toetamise tingimused ja kord perioodil 2019–2022“ kohaselt aidatakse kaasa maakondades mitmekülgset liikumisharrastust võimaldavate regionaalsete tervisespordikeskuste väljaarendamisele. 
Määruse § 3 alusel arendatakse toetuse andmise tulemusena igas maakonnas välja kuni kaks regionaalset tervisespordikeskust, mis pakuvad inimestele mitmekülgseid võimalusi tegelemiseks aastaringselt vabas õhus ja tasuta erinevate liikumisharrastustega. Toetusperioodi lõpuks peab toetatud tervisespordikeskustes olema rajatud valgustatud liikumisrajad ja loodud kunstlume tootmise võimekus. Määruse § 6 lõigete 2 ja 3 kohaselt on toetuse ülemmäär maakonnale 40000 eurot aastas, mis jaguneb maakonnas toetatavate tervisespordikeskuste vahel ning toetuse maksimaalne osakaal projekti abikõlblikest kuludest on 50%. Vähemalt 50% taotluses esitatud projekti abikõlblikest kuludest peab toetuse saaja katma oma- või kaasfinantseerimise vahenditest.
Määruse § 15 lõike 3 kohaselt otsustatakse tervisespordikeskuste nimekirjas nimetatud taotlejale projekti elluviimiseks toetuse summa iga-aastaselt kultuuriministri käskkirjaga. 

3. Sisu
Viljandimaa Omavalitsuste Liidu vanemate kogu otsusega nr 3 25.01.2019 määrati Viljandi maakonnas eelisarendatavateks regionaalseteks tervisespordikeskusteks Sihtasutus Holstre-Polli Vabaajakeskus (registrikood 90013555) ja Viljandi linnas Viljandi järve äärne tervisesporditaristu. 
Kultuuriministri 26. märtsi 2019 käskkirjaga nr 68 arvati taotlusvoorust „Regionaalsete tervisespordikeskuste väljaarendamise toetus perioodil 2019–2022” toetatavate tervisespordikeskuste nimekirja Sihtasutuse Holstre-Polli Vabaajakeskus projekt „Sihtasutuse Holstre-Polli Vabaajakeskus terviseradade ja mänguväljakute rekonstrueerimine ning kaasajastamine“ ja Viljandi linnavalitsuse projekt „Viljandi järve äärse tervisesporditaristu arendamine“. 
Kultuuriministri 03. aprilli 2019 käskkirjaga nr 1-2.1/2019_10 on mõlema projekti toetussumma 2019. aastal 20000 eurot tingimusel, et toetuse saaja katab oma- või kaasfinantseerimise vahenditest projekti kulusid vähemalt samas ulatuses.

Sihtasutuse Holstre-Polli Vabaajakeskus on asutatud Viljandi linna ja Viljandi valla poolt. Viljandi Linnavolikogu 30.08.2018 määrusega nr 24 kinnitatud Viljandi linna eelarvestrateegias aastateks 2018-2023 on arvestatud Sihtasutuse Holstre-Polli Vabaajakeskus tegevustoetuseks kuni 15000 eurot  aastas. 
Sihtasutus Holstre-Polli Vabaajakeskus on esitanud Viljandi Linnavalitsusele taotluse tervisespordikeskuse väljaarendamise toetamiseks perioodil 2019-2022 igal aastal summas 10000 € s.o. kokku 40000 €. Sihtasutus Holstre-Polli Vabaajakeskus on planeerinud ellu viia järgmised tegevused:
1)	toetusperioodi lõpuks on tervisespordikeskuses rajatud valgustatud liikumisrajad ja loodud kunstlume tootmise võimekus. Elektrivalgustuse kaasajastamine ja valgustatud suusaraja (2,1 km.) veetorustiku rajamine ja osalise praeguse raja (400 m) rekonstrueerimine;
2)	discgolfi raja uuendamine ja täismahuliseks muutmine (18 korvi);
3)	pallimängude välisväljakute kaasajastamine või rajamine;
4)	kelgu- ja suusanõlvade kaasajastamine või rajamine.

Viljandi Linnavalitsuse projekti „Viljandi järve äärse tervisesporditaristu arendamine“ omafinantseeringuks perioodil 2019-2022 on planeeritud 20000 eurot aastas ning perioodi kogu omafinantseering kokku 80000 eurot. Projekti tegevusi viib ellu Viljandi Spordikeskus ning projekti raames on planeeritud ellu viia järgmised tegevused:
1)	2019. aastal hangitakse raja hooldustööde läbiviimiseks UTV (Utility Task Vechicle) ja hooldusniiduk. Uuendatakse raja katet mitmes lõigus, eemaldatakse võsa ja puuoksi raja äärtest ning muudetakse rada ohutumaks;
2)	2020. aastal hangitakse pumpla ja rajatakse veetorustik kunstlume tootmiseks. Uuendatakse raja katet mitmes lõigus, eemaldatakse võsa ja puuoksi raja äärtest ning muudetakse rada ohutumaks;
3)	2021. aastal hangitakse 1 lumekahur ja paigaldatakse välijõusaal Männimäe linnaosa piirkonda;
4)	2022. aastal hangitakse 1 lumekahur ning rajatakse valgustus terviseraja Hariduse tänava 300 meetrilisele lõigule. Olemasoleva terviseraja valgustuse 40 lampi asendatakse energiasäästlike LED valgustitega.

4. Kulu suurus linnale:

2019 – 30000 eurot;
2020 – 30000 eurot;
2021 – 30000 eurot;
2022 – 30000 eurot;

Kokku perioodil 2019-2022 120000 eurot

(allkirjastatud digitaalselt)
Reet Alev
linnaarengu spetsialist